ഡ്രൈഡേയില് മദ്യ വില്പന ഒരാള് അറസ്റ്റില് കൊല്ലം: ശക്തികുളങ്ങര ഹാര്ബറില് അനഃധികൃതമായി വിദേശ മദ്യ വില്പന നടത്തിയയാളെ പോലീസ് പിടികൂടി. ചവറ തോട്ടിന് വടക്ക് പയ്യലക്കാവിന് സമീപം അമ്ബാടിയില് വീട്ടില് ബാബു56വാണ് പിടിയിലായത്. മോട്ടോര് സൈക്കിളില് മദ്യം സംഭരിച്ച് വില്പന നടത്തുന്നതായി ലഭിച്ച രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധനയിലാണ് ഇയാള് പോലീസ് പിടിയിലായത്. ശക്തികുളങ്ങര ഫിഷറീസ് ഹാര്ബറിനുളളില് മോട്ടോര് സൈക്കിളിന്റെ സൈഡ് ബോക്സില് സംഭരിച്ചിരുന്ന ഏഴ് ലിറ്റര് ഇന്ത്യന് നിര്മിത വിദേശ മദ്യവുമായാണ് ഇയാള് പിടിയിലായത്. ഇയാളുടെ കൈവശം മദ്യം വില്പന നടത്തിയതില് ലഭിച്ച 3250 രൂപയും ഉണ്ടായിരുന്നു. ഡ്രൈ ഡേ തുടങ്ങിയ ദിവസങ്ങളിലും മദ്യ വില്പന ശാലകള് തുറക്കാതിരിക്കുന്ന സമയങ്ങളിലും ശക്തികുളങ്ങര, നീണ്ടകര ഹാര്ബറുകള് കേന്ദ്രീകരിച്ച് മോട്ടോര് സൈക്കിളില് മൊബൈല് മദ്യകച്ചവടം നടത്തുന്നതായി ജില്ലാ പോലീസ് മേധാവി ടി.നാരായണന് ലഭിച്ച രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധയിലാണ് ഇയാള് പിടിയിലായത്. ശക്തികുളങ്ങര ഇന്സ്പെക്ടര് യു. ബിജൂ, എസ്.ഐ. വി. അനീഷ്, എ.എസ്.ഐമാരായ കെ. പ്രദീപ്, എസ്.പ്രദീപ്കുമാര്, ജില്ലാ ഡാന്സാഫ് ടീം അംഗങ്ങളായ എസ്.ഐ. ആര്.ജയകുമാര്, എ.എസ്.ഐ. ബൈജൂ ജെറോം, സി.പി.ഒമാരായ മനു, സജു എന്നിവരടങ്ങിയ സംഘമാണ് പ്രതിയെ പിടികൂടിയത്. ഇയാളെ റിമാന്ഡ് ചെയ്തു.